**หัวข้อวิจัย** การพัฒนาระบบฐานข้อมูลชุมชน ผ่านแอปพลิเคชันแอนดรอยด์

ตำบลแวงน่าง อำเภอเมือง จังหวัดมหาสารคาม

**ผู้ดำเนินการวิจัย** ศิรินทรา สุกพวงแก้ว **ปริญญา** วท.บ. (เทคโนโลยีสารสนเทศ)

**ที่ปรึกษา** วีระพน ภานุรักษ์

**หน่วยงาน** คณะเทคโนโลยีสารสนเทศ

มหาวิทยาลัยราชภัฏมหาสารคาม

**ปี พ.ศ.** 2559

**บทคัดย่อ**

การวิจัยโครงงานครั้งนี้มีวัตถุประสงค์เพื่อ 1) พัฒนาระบบฐานข้อมูลชุมชน ผ่านแอปพลิเคชันแอนดรอยด์ ตำบลแวงน่าง อำเภอเมือง จังหวัดมหาสารคาม 2) ประเมินคุณภาพของระบบ 3) ศึกษาความพึงพอใจของผู้ใช้ระบบ กลุ่มเป้าหมาย คือ พนักงานในองค์การบริหารส่วนตำบลแวงน่าง อำเภอเมือง จังหวัดมหาสารคาม จำนวน 30 คน เครื่องมือที่ใช้ในการศึกษา ได้แก่ ระบบฐานข้อมูลชุมชน ผ่านแอปพลิเคชันแอนดรอยด์ ตำบลแวงน่าง อำเภอเมือง จังหวัดมหาสารคาม แบบประเมินคุณภาพโดยผู้เชี่ยวชาญ และแบบสอบถามความพึงพอใจของผู้ใช้ระบบ สถิติที่ใช้ในการวิเคราะห์ข้อมูล คือ ค่าเฉลี่ย () และส่วนเบี่ยงเบนมาตรฐาน (S.D.)

ผลการวิจัยพบว่า

1. ผลพัฒนาระบบฐานข้อมูลชุมชน ผ่านแอปพลิเคชันแอนดรอยด์ ตำบลแวงน่าง อำเภอเมือง จังหวัดมหาสารคาม ได้ระบบที่สามารถใช้งานได้จริง ประกอบด้วย 8 ส่วน ได้แก่ ระบบล็อกอิน ระบบสมัครสมาชิก ระบบจัดการข้อมูลสมาชิก ระบบจัดการข้อมูลชุมชน ระบบแจ้งข่าวสาร ระบบรายงานและระบบ Logout

2. ผลการประเมินคุณภาพ จากผู้เชี่ยวชาญ มีผลการประเมินอยู่ในระดับมาก

(=4.50, S.D. = 0.63)

3. ผลการสอบถามความพึงพอใจจากกลุ่มเป้าหมายมีความพึงพอใจโดยรวม อยู่ในระดับมาก (= 4.47, S.D. = 0.62)